recursal/SuperWikiNEXT-32B huggingface dataset:
Kart over vannkraftverkene i Jenisej. Eksisterende kraftverk i fylt firkant, planlagte utbygginger i konturfirkant.
**Turukhansk-demningen** (russisk: Туруханская ГЭС – *Turukhanskaja GES*) er en planlagt oppdemming av elva Nedre Tunguska, med et tilhørende vannkraftverk. Kraftverket ville blitt et av verdens største målt etter installert effekt. Planene har vært å installere en ytelse på inntil 12 000 eller 50 000 MW. Dammen skulle ligge 120 km oppover elva fra utløpet i Jenisej, i Evenki autonome område, nord i det meget store Krasnojarsk kraj (som grovt sett dekker Jenisej-vassdraget).

Planen ble første gang kunngjort av Nikita Khrusjtsjov 18. oktober 1961 ved Sovjetunionens kommunistiske partis kongress. Prosjektet fikk ny aktualitet i 2001, men har per 2020 fortsatt ikke hatt prioritet.

Demningen skulle bli 200-206 meter høy. Reservoaret som demmes opp skulle bli om lag 9 400 km² stort og 45 km³ i volum, verdens største kunstige reservoar. Vannmengden var beregnet å kunne nå 70 000 m³/sek. Området er preget av taiga og er tynt befolket.

Referanser
----------

1. ↑  *XXII Съезд Коммунистической Партии Советского Союза : 17—31 октября 1961 года : Стенографический отчёт* **(russisk)**. 1. Мoskva. 1962. s. 174.
2. ↑  Mikhail Karpov (11. september 2016). «Стройка века» **(russisk)**. Besøkt 22. september 2020.

Eksterne lenker
---------------

* Rushydro – operatørselskapets websider.
* Laboratorija Novostei – «Largest hydro electric power station to be built in Evenkia», 27. juli 2006.
***Managerzone*** er et online internettspill. Du er en manager på ditt eget fotball eller hockeylag som du bygger opp fra grunnen av. Du starter med en spillerstall på 18 spillere, men etter hvert kan du kjøpe og selge etter behov. En selvfølge er at spillerne eller trenerne ikke er kjempegode med en gang.

Du kan selv bestemme navn på laget, farge på drakter, velge sponsor, og som manager har du ansvar for økonomien. Du får et startbeløp på 750 000 og kan øke eller minke summen. Hvis du ikke kan betale går du konkurs.

Du starter i 5. divisjon som et vanlig fotballag og kan lede det helt opp i eliteserien. Det spilles vanlig seriesystem, hvor alle i divisjonen spiller 2 ganger mot hverandre og får 3 poeng for seier, 1 poeng for uavgjort og 0 poeng f0r tap. Det som kommer øverst på tabellen, rykker direkte opp til 4. divisjon. De to neste må spille kvalifiseringskamper for å rykke opp. Det er selvfølgelig flere sesonger i ett år.

Eksterne lenker
---------------

* Managerzone Website
* MZTactics.com – Player Evaluation Tool Arkivert 11. august 2009 hos Wayback Machine.

Portal: Videospill
**Olaf Andreas Jakhelln** (født 4. juni 1944 i Bodø) er lagdommer i Frostating lagmannsrett. Han ble cand.jur. i 1969, ble utnevnt til lagdommer i 1987, og lagmann fra 2001.

Han har vært politifullmektig i Stavanger, dommerfullmektig i Inderøy, og advokatfullmektig i Stavanger. Senere drev han egen advokatpraksis i Bodø. Han har også vært statsadvokat i Trondheim og konstituert rådmann i Hvaler kommune.

Jakhelln er en uttalt motstander av jurysystemet, fordi han mener at juryer «oftere frifinner i voldtektssaker».

Kritikk mot Olaf Jakhelln
-------------------------

Han var aktor under straffesaken mot Fritz Moen, og *Aftenposten* har på lederplass kritisert aktoratets og dommerens behandling av rettssaken som senere er anerkjent som et justismord. Avisen har tidligere fått kritikk for sin vinkling av saken. Jakhelln dissenterte også i frikjenningen i Rødseth-saken, og var formann i lagmannsretten som avgjorde erstatningen i den samme saken.

Jakhelln skrev i 2009 et innlegg i Aftenposten der han kritiserte samme avis for kritikk den hadde gitt ham i kjølvannet av frifinnelsen. 

Jakhelln var også aktor i justismordet Hage-saken der Atle Joar Hage i 1984 ble dømt for incest mot sine to barn. Hage sonet dommen og tok deretter sitt eget liv, for så å bli frifunnet etter gjenopptagelse av saken på oppfordring av hans to barn.

Referanser
----------

1. ↑  *Dagbladet*: «– Jurysystemet må avvikles»
2. ↑  *Aftenposten*: «Møtet med den utstøtte»
3. ↑  *Aftenposten*: «Ønsker ikke syndebukker»

Eksterne lenker
---------------

* Frostating lagmannsrett – Ansatte
* Jeg har ikke lyst til at mitt ettermæle skal være skjemmet av beskyldninger
**Cappelen Damm Akademisk** (**CDA**) er et norsk akademisk forlag, som utgir læremidler og fagbøker til høyere utdanning og profesjonsmarkedet. Forlaget har utgivelser rettet mot de fleste store studieretningene innen høyere utdanning; lærerutdanningene, samfunnsvitenskapelige og humanistiske fag, sykepleie og helse- og sosialfag, juridiske fag og økonomi, markedsføring og organisasjonsfag. Cappelen Damm Akademisk utvikler også litteratur og digitale produkter og tjenester for profesjoner, som VAR Healthcare og Open Access-publisering via Nordic Open Access Scholarly Publishing (NOASP). 

Forlaget har drøyt 40 ansatte, fordelt på kontorer i Oslo, Kristiansand og København. Forlagssjef fra 2012 er Birgit Skaldehaug.

Cappelen Damm Akademisk er godkjent som utgiver av vitenskapelige antologier og monografier på nivå 1 i Universitets- og høgskolerådets (UHR) liste over publiseringskanaler.

Historie
--------

Cappelen Damm Akademisk er en del av forlagshuset Cappelen Damm. Cappelen Damm ble dannet da forlagene J.W. Cappelens Forlag, opprinnelig grunnlagt i 1829 og i dag eid av Nordens største mediekonsern Bonnier, og N.W. Damm & Søn, grunnlagt 1843 og eid av Egmont, slo seg sammen i 2007. Fusjonen ble meldt på en pressekonferanse 11. juni 2007. Forlagets avdeling for faglitteratur, Cappelen Akademisk Forlag, byttet noen år senere navn til Cappelen Damm Akademisk. Cappelen Damm kjøpte i 2011 Høyskoleforlaget og i 2012 Akribe, som etter en overgangsperiode ble en del av Cappelen Damm Akademisk. I 2017 kjøpte forlaget Portal Forlag.

Referanser
----------

1. ↑  NSDs register over vitenskapelige publiseringskanaler[*død lenke*]
2. ↑  Røhne, Berit (25. januar 2023). «Høyskoleforlaget». *Store norske leksikon* **(norsk)**. Besøkt 13. oktober 2023.
3. ↑  «Akribe er solgt». *sykepleien.no*. 29. mars 2012. Besøkt 13. oktober 2023.
4. ↑  Rogne, Vebjørn (4. april 2017). «Cappelen Damm kjøper forlag». *BOK365.no*. Besøkt 13. oktober 2023.

Eksterne lenker
---------------

* Forlagets nettsted

|  |  |
| --- | --- |
| Oppslagsverk/autoritetsdata | VIAF
 |
**Pierre** eller **Petrus De Brabandere** (født 25. september 1828 i Ooigem i Vest-Flandern i Belgia, død 31. mars 1895 i Brugge ) var den 21. biskop av Brugge i Belgia.

Liv og virke
------------

### Prest

Pierre De Brabandere gikk på presteseminaret i Brugge fra 1. oktober 1848 og ble presteviet den 21. mai 1853. Han fortsatte med studier ved Det katolske universitet i Leuven, tok lisensiat i kanonisk rett i 1857, og tilbragte deretter ett år ved Det belgiske pavelige kollegium i Roma.[1]

Etter at han kom tilbake til Belgia, tjenestegjorde han kort i sognetjeneste i Ypres før han ble utnevnt til professor i kanonisk rett ved seminaret i Brugge i 1861. Han skrev en manual for kanonisk rett som var en standardtekst i flere tiår.[1] 

Han ble direktør for seminaret i 1869, og generalvikar for biskop Faict i 1880.[1] Han ble kannik i Brugge-katedralen i 1885, og vikarkapitular etter biskop Faicts død i januar 1894. 

### Biskop av Brugge

Han ble utnevnt til Faicts etterfølger som biskop av Brugge den 18. mai 1894 og ble vispeviet den 11. juni 1894. Han døde den 31. mars 1895 i Brugge, etter å ha vært biskop i mindre enn ett år.[1]
*For Ian McEwans roman Lørdag, se Lørdag (roman).*
**Lørdag** er i Norge ukens sjette og nest siste dag (etter endring gjort fra den 1. januar 1973). Lørdagen inngår i helgen, og ses derfor normalt på som en dag for avslapping. 

Navnet «lørdag» har vi fra dansk og kommer av det norrøne *laugardagr* («vaskedag» - der med vasking menes å bade i elv eller et vann), som også har gitt opphav til nynorsk *laurdag*, islandsk *laugardagur* og færøysk *leygardagur*. Det nordiske ordet for lørdag er også innlånt i flere uralske språk, jf. f.eks. kvensk *lauvantai*, finsk *lauantai*, sørsamisk *laav(v)adahke*, umesamisk *lávvuodahkka*, pitesamisk *lávvodak*, lulesamisk *lávvodahka* og nordsamisk *lávvardat* eller *lávvordat*.

I jødisk tradisjon er lørdagen kjent som ukens siste dag, og dagen for sabbat som betyr hvile. Sabbat går igjen i navnet for lørdag på en rekke språk, deriblant alle romanske språk (med former som *sabato, sábado, sâmbătă, sabide, sada, sonda, samedi, dissabte,* osv.) og alle slaviske språk (med former som *sobota, subota,* сабота, osv.), i tillegg til bl.a. østsamisk (*sueʹvet*), gresk (Σάββατο), ungarsk (*szombat*) og tysk (*Samstag* ved siden av *Sonnabend*). Fra gammelt av startet dagene ved solnedgang, da det ikke fantes klokker. Den jødiske sabbaten (hviledagen) regnes derfor fra solnedgang fredag kveld til solnedgang lørdag kveld.

Ifølge den romerske kalenderen er lørdagen Saturns dag (*diēs Sāturnī*), derav navnet på bl.a. engelsk (*Saturday*), nederlandsk (*zaterdag*), albansk (*e shtunë*) og alle keltiske språk (f.eks. skotsk-gælisk *Disathairne* og walisisk *dydd Sadwrn*).

Referanser
----------

1. ↑  Bokmålsordboka: Lørdag

Litteratur
----------

* Johan Fritzner: «Om Lørdagshelg i Norge før og efter Reformationen», i *Historisk Tidsskrift* 1871.

| * v
* d
* r
Ukedager |
| --- |
| mandag **·** tirsdag **·** onsdag **·** torsdag **·** fredag **·** lørdag **·** søndag |

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** GND
 |
De frie franske styrkers ledere Henri Giraud og Charles de Gaulle foran Roosevelt og Churchill under Casablancakonferansen, 14. januar 1943

**Casablancakonferansen** ble holdt på Anfa Hotel i Casablanca i Marokko fra 14. til 24. januar 1943. Formålet var å planlegge de alliertes strategi for Europa under andre verdenskrig. Deltakerne på konferansen var USAs president Franklin D. Roosevelt, Storbritannias statsminister Winston Churchill og de franske styrkenes leder Charles de Gaulle.

Sovjetunionens diktator Josef Stalin var også innbudt, men takket nei. de Gaulle hadde til å begynne med også avvist å delta, men endret holdning da Churchill truet med å kalle inn Henri Giraud, leder av de frie franske styrker, i stedet. Giraud var likevel også til stede, og det eksisterte en merkbar spenning mellom ham og de Gaulle under diskusjonene.

President Roosevelt presenterte resultatene av konferansen for det amerikanske folket 12. februar 1943. Konferansen resulterte i følgende:

* De allierte krevde aksemaktenes betingelsesløse kapitulasjon
* Materiell støtte skulle gis til Sovjetunionen
* de Gaulle og Giraud skulle sammen lede de frie franske styrker
* En avtale om hvordan invasjonen av Italia og Sicilia skulle gjennomføres.

Se også
-------

* Kairokonferansen (1943)
* Teherankonferansen i 1943
* Jaltakonferansen
* Potsdamkonferansen
* Invasjonen av Sicilia

Kilder
------

* «Casablancakonferansen», fra *Store norske leksikon*

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Encyclopædia Universalis **·** Nationalencyklopedin
 |

Portal: Andre verdenskrig
Flasketiketter på øl fra Borg bryggeri  Foto: 2006 
**Borg bryggeri** var tidligere et frittstående bryggeri i Sarpsborg. Bryggeriets historie strekker seg helt tilbake til 1855 da Lande Gaard og Bryggeri ble etablert med kjøpmann Hans Hafslund. Det startet å produsere «Det bayerske ølet». Dette var nytt i Norge, men det utkonkurrerte det hjemmebryggede ølet. I 1860 hadde bryggeriet allerede produsert 200 000 flasker. I dag[*når?*] produseres samme antall på åtte timer.[]

Hafslund var en svært god handelsmann med en rekke virksomheter. Skatteligningene fra 1885 viser at han var den rikeste håndverkeren i Sarpsborg.

I 1989 fusjonerte Fredrikstad bryggeri og Borg bryggerier. Ved at Borg fusjonerte med Fredrikstad Bryggeri kunne de samarbeide utover fylkesgrensene, og i 1997 ble bedriften nok en gang fusjonert, denne gang med Hansa bryggeri i Bergen. Det nye navnet ble Hansa Borg Bryggerier AS.

Ved fusjonen med Hansa bryggeri var Borg en familiebedrift med Per Egenæss som leder. Han ønsket at familien Egenæss skulle fortsette å ha kontrollen, slik det hadde vært siden 1905. Han ønsket å beholde minst 50% eierandel ved fusjonen. Under disse omstendighetene og forhandlingene døde Per Egenæss i 2002. Noen måneder senere fikk Borg Invest 60 prosent eierandel. I 2011 kjøpte Borg Invest seg ytterligere opp og har nå[*når?*] en eierandel på 75 prosent.

Området
-------

Borg øl har en sterk posisjon i hjemmemarkedet Østfold, og de siste årene[*når?*] har bryggeriet hatt økende omsetning på resten av Østlandet, både i dagligvarehandelen og i utelivssektoren.

Ølbrygget
---------

Ølet fra Borg bryggeri er brygget etter Renhetsloven av 1516, og fremstilles av råstoffene malt, humle, gjær og vann.[]

Gambrinus, Borgølets venner
---------------------------

Bryggeriet støttes av venneforeningen **Gambrinus, Borgølets venner** (tidl. **Sarpe-ølets venner**), en forening stiftet 17. oktober 1986. Formålet med foreningen er å fremheve ølets status som kultur i Norge, med fokus på det lokale bryggeriet, Borg bryggeri.

Referanser
----------

1. ↑  «Om Gambrinus, Borgølets venner». *www.gambrinusborg.no*. Besøkt 11. juli 2023.

Eksterne lenker
---------------

* Borg Bryggerier – bryggeriomtale på *hansaborg.no*
| Medaljeoversikt |
| --- |
| Konkurrerte for Sveits Sveits’ flagg |
| Orientering |
|  Seiere sammenlagt i Verdenscupen: 0 |
| Verdenscupseiere, enkeltløp: 0
(én fjerdeplass)
*Per 20. oktober 2015* |
| Verdensmesterskap |
| Gull | 2014 Italias flagg Venezia | Sprintstafett |

**Rahel Friederich** (født 22. januar 1986) er en sveitsisk orienteringsløper. Friedrich er verdensmester i sprintstafett. Hun representerer den svenske orienteringsklubben Leksands OK.

Friedrich tok to topp-15-plasseringer i sitt tredje og siste junior-VM i 2006. Hun ble nummer 13 på sprinten og nummer 14 på langdistansen i litauiske Druskininkai. Sveitseren er en dyktig sprinter og ble nummer fem på distansen i EM både i Falun i 2012 og i portugisiske Palmela i 2014. I 2014 tok hun også sin første og eneste medalje fra internasjonale mesterskap. Sammen med Martin Hubmann, Matthias Kyburz og Judith Wyder tok Friedrich VM-gull på sprintstafetten under VM i Italia i 2014.

Hun har tre 5.-plasser (2012, 2013, 2015) sammen med sin klubb Leksands OK i Venla-stafetten. I 2015 løp hun siste etappe for den svenske klubben.

Eksterne lenker
---------------

* (en) Rahel Friederich – IOF Rediger på Wikidata

* (en) Rahel Friederich – World of O Rediger på Wikidata
Ilen kirke
**Ilen prestegjeld** var et prestegjeld tilhørende Heimdal prosti. Det omfattet sogn i Trondheim kommune i Sør-Trøndelag fylke, og hovedkirken var Ilen kirke.

Ilens kirkesogn er nå en del av Trondheim kirkelige fellesråd, og underlagt Nidaros domprosti i Nidaros bispedømme i Den norske kirke.

Historikk
---------

Ved kgl.res. av 23. desember 1878 ble forstedene Ilen og Bymarken i Trondhjem skilt ut fra Vår Frue sognekall som eget *Ilen prestegjeld*. Inntil det var bygd kirke for det nye prestegjeldet, skulle gudstjenestene holdes i Hospitalskirken. Ved kgl.res. av 8. oktober 1883 ble det tillatt å bygge Ilen kirke som hadde med 900 sitteplasser, og samtidig som det skulle anlegges en gravplass for menigheten på et stykke av kommunens eiendom Ilsvika.

Ved lov av 27. juni 1892 om utvidelse av Trondheim kommune, ble det fastsatt at et område vest for Nidelva, som hadde tilhørt Strinden, gjeldende fra 1. januar 1893 skulle tilhøre Ilens menighet.

Ved kgl.res. av 23. oktober 1970 ble det opprettet et nytt Sverresborg prestegjeld av deler av Byåsen og Ila menigheter. Etter denne reguleringen ble det i brev fra KUD til stiftsdireksjonen 10. november 1970 fastsatt følgende grense mellom Byåsen og Ila menigheter: Fra utgangspunktet i grensen mot Sverresborg menighet ved eiendommen Søndre Hoem går grensen i rett linje østover til Dovrebanens trasé og følger jernbanelinjen sydover til et punkt vestenfor Sluppen bru og går derfra ned til nevnte bru hvor grensene mellom Byåsen. Ila, Strinda og Tiller sokn møtes.

Menigheter
----------

Prestegjeldet hadde ved sin avvikling følgende menigheter:

* Ilen

Referanser
----------

1. ↑  «Kirkelig enheter og endringer i prosti og menigheter». *docplayer.me*. Norsk samfunnsvitenskapelig datatjeneste AS. 2009. Besøkt 5. mars 2023.
***Interstate '82*** er et bil- og skytespill utviklet og utgitt av Activision for Windows-plattformen i 1999.

Handling
--------

Spillet foregår i sørvestre del av USA, i en alternativ versjon av 1982 under Reagan-administrasjonen. 

Handlingen i spillet følger Taurus, Groove Champion og Skeeter, som også var med i Interstate '76. I tillegg introduseres Skye Champion som ny karakter.

Innhold
-------

Spillet er mindre komplekst enn forgjengeren, Interstate '76. Interstate '82 mangler, blant annet, den detaljerte håndteringen av våpen og pansring som fantes i Interstate '76. I Interstate '82 vises gjenværende helse/hit points som én kombinert verdi, i motsetning til i Interstate '76 hvor helse/hit points var detaljert fordelt på enkeltvåpen, -utstyr og forskjellige deler av kjøretøyet. 

Kjøretøymodellene har blitt oppdatert for å reflektere endringen i tidsalder fra 70- til 80-tallet. Det samme gjelder musikken, som har endret sjanger fra funk til new wave. Lydsporet inneholder flere tidligere upubliserte låter fra bandet Devo.

I motsetning til i forgjengeren, kan man i Interstate '82 velge å forlate bilen sin og bevege seg rundt til fots. Man kan da bytte til andre kjøretøy, enten ved å gå inn i forlatte kjøretøy eller ved å kaste ut motstandere fra sine kjøretøy.

Det er mulig å tilpasse kjøretøyene ved å designe egne lakkeringsmønstre.

Mottakelse
----------

Spillet fikk en mer blandet mottakelse enn originalen, ifølge nettstedet Game Rankings. 

Eric Bratcher fra bladet *Next Generation* skrev «Noen av 80-tallsreferansene blir nok oversett av dem som ikke fulgte med på den tiden. Spillet er uansett morsomt å spille.»

Referanser
----------

1. ↑   GOG.com, «Interstate '82», verkets språk engelsk, besøkt 8. oktober 2023[Hentet fra Wikidata]
2. ↑  "News Briefs"; *IGN*; forfatternavn: I. G. N. Staff; verkets språk: engelsk; utgivelsesdato: 23. november 1999; besøksdato: 8. oktober 2023.
**Hīnayāna** (sanskrit og pāli; devanāgarī: हीनयान​; tibetansk: ཐེག་པ་དམན་པ, *theg pa dman pa*; mongolsk: *baga holgon*, kinesisk: 小乘 *xiǎoshèng*; japansk: しょうじょう *shōjō*; vietnamesisk: *tiểu thừa*) er et begrep som ble konstruert av tilhengere av den buddhistiske retningen mahāyāna («den store vogn») i det første århundre e.Kr. Hīnayāna betyr ordrett «den mindreverdige vognen» og ble brukt som et skjellsord om buddhistiske retninger som stod utenfor mahāyāna.

Ordet *hīna* betyr «mindreverdig» både på sanskrit og pāli. Da dette ble oversatt til kinesisk og tibetansk, ble imidlertid ordet *hīna* gjengitt som «liten» (tibetansk: ཐེག་པ་, *theg pa*; kinesisk: 小, *xiǎo*). De endret semantikken fra «liten kvalitet» til «liten mengde». Kinesiske og tibetanske buddhister skapte på denne måten et nytt ord som ikke eksisterte på sanskrit eller pāli, nemlig «den lille vogn». Og slik oppstod det en misforståelse i tibetansk og østasiatisk buddhisme, så vel som blant vestlige orientalister. Misforståelsen gikk ut på at «hīnayāna» var en fellesbetegnelse på alle de tidlige buddhistiske skolene som gikk forut for mahāyāna, deriblant theravāda.

De tidlige buddhistiske skolene omfattet imidlertid 18–20 forskjellige skoler, og mer spesifikt var den såkalte «hīnayāna» etter alt å dømme vaibhāṣika, en skole innenfor retningen sarvāstivāda. Det som er sikkert er at det ikke var theravāda. Skolen sthaviravāda og dens etterfølgere theravāda, var for lengst utdødd på det indiske subkontinent da striden mellom mahāyāna og vaibhāṣika raste.

Det har vært mye strid omkring begrepet *hīnayāna*. *World Fellowship of Buddhists* erklærte i 1950 at benevnelsen *hīnayāna* ikke skal brukes om noen buddhistiske retninger som eksisterer i dag, herunder theravāda. Retningen theravāda oppfatter benevnelsen som nedsettende, og bruker den aldri om seg selv. Siden starten på 1980-tallet har enkelte forskere brukt begrepet nikāyabuddhisme som erstatning for navnet *hīnayāna*.

I dag brukes hinayana-begrepet av mahayana-buddhister for å betegne studier på lavere grad.

Referanser
----------

1. ↑  Hinayana, en.wiktionary.org
2. ↑  ཐེག་པ་དམན་པ theg pa dman pa/ Arkivert 4. april 2018 hos Wayback Machine. The Tibetan & Himalayan Library, 2017, besøkt 4. april 2018
3. ↑  しょうじょう, en.wictionary.org

Eksterne lenker
---------------

* «Theravada – Mahayana Buddhism» Dr. W. Rahulas artikkel (engelsk)
* «The myth of Hinayana» diskuterer opprinnelsen til begrepet Hinayana og hvorfor det bør unngås (engelsk)

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Encyclopædia Universalis **·** LCCN
 |
**Uløste drapssaker** er drapstilfeller der gjerningspersonen ikke er tatt. Dette kan være saker med lang politietterforskning som har endt i frifinnelse av mistenkte, eller at politiet aldri har funnet noen mistenkt. I perioden 1994–2017 har Kripos registrert 31 uløste drapssaker i Norge. Samtlige drap etter 2012 er oppklart.

Foreldelsesfrist
----------------

Inntil 2014 hadde norske drapssaker foreldelsesfrist på 25 år. I 2014 vedtok imidlertid Stortinget å fjerne foreldelsesfristen for en del alvorlige saker, inkludert drap. Det innebærer at alle drap begått etter 1. juli 1989 i Norge eller om bord på norske fartøy i internasjonalt farvann, aldri blir foreldet.

Alle drap begått før 1. juli 1989 er imidlertid foreldet, men politiet vil fortsatt være interessert i informasjon. I noen tilfeller kan også gjerningspersonen tilstå etter at saken har blitt foreldet, hvilket var tilfellet i Apenes-drapet.

Liste over uoppklarte drapssaker
--------------------------------

*Se: Liste over norske uoppklarte drapssaker*

Referanser
----------

1. ↑  Kripos. «Nasjonal drapsoversikt 2017» (PDF). Kripos. Arkivert fra originalen (PDF) 26. februar 2018. Besøkt 25. februar 2018.
2. ↑  regjeringen.no 9.3.3 Foreldelse. Besøkt 02. april 2014.
3. ↑  «Stortinget fjerner foreldelsesfristen». *Dagsavisen/NTB* **(norsk)**. 16. juni 2014. Besøkt 17. mai 2018.
4. ↑  «Lov om straff (straffeloven) - Kapittel 15. Foreldelse mv.1 - Lovdata». *lovdata.no* **(norsk)**. Besøkt 17. mai 2018.
5. ↑  Alle er drept i Norge. Ingen av sakene er løst. Dagbladet, 9. desember 2012. Besøkt 02. april 2014.
6. ↑  Odinsen, Viken og Brenna, Hege Lyngved, Trond og Jarle Grivi (3. april 2007). «– 13 år da drapet ble begått». *VG* **(norsk)**. Besøkt 17. mai 2018.
Hygieabeger med slange fra Svaneapoteket i Lund
**Farmasi** (fra gresk φάρμακον (fármakon) = legemiddel) er læren om legemidler. 

Farmasi er også en betegnelse på yrket der de farmasøytiske kunnskapene anvendes innen framstilling, utlevering og informasjon om legemidler.

Disipliner
----------

Farmasi er læren om legemidlenes fremstilling og om deres fysiske, kjemiske og biologiske egenskaper. 

Farmasi som vitenskap omfatter: Farmakognosi, farmakologi, galenisk farmasi, legemiddelanalyse, legemiddelkjemi, mikrobiologi og samfunnsfarmasi.

Farmasøyter
-----------

Farmasøyter har tradisjonelt tilberedt og utlevert legemiddel på ordre fra leger. Oppgaver tilknyttet pasientbehandling, i tillegg til klinisk praksis, medisineringsovervåking og legemiddelopplysning, er også en del av farmasiens fagfelt. Noen av disse oppgavene har i enkelte land blitt stadfestet med lov.

Farmasøyter har også en sentral rolle i utvikling, fremstilling og produksjon av legemidler både til den enkelte pasient på sykehusene og i den farmasøytiske industrien.

Symboler
--------

De mest vanlige symbolene forbundet med farmasi er morter og pistil, tegnet ℞ (recipe (*lat*) = ta), hygieabegeret med slangen og det grønne korset. Merkurstav og asklepiosstaven har også vært brukt.

* Det grønne korsetDet grønne korset
* Morter og pistilMorter og pistil
* Recipe symbolRecipe symbol
* MerkurstavMerkurstav
* AsklepiosstavenAsklepiosstaven

Se også
-------

* Farmasøyt
* Reseptar
* Apotektekniker
* Apotek
* Legemiddel

Eksterne lenker
---------------

* (en) Pharmacy – kategori av bilder, video eller lyd på Commons Rediger på Wikidata

* (en) Pharmacy – galleri av bilder, video eller lyd på Commons Rediger på Wikidata
* International Pharmaceutical Federation
* The European Federation for Pharmaceutical Sciences
* Norges Farmaceutiske Forening
* Norsk Farmaceutisk tidsskrift
* Norsk Farmaceutisk selskap
* Apotekforeningen
* International Society for the History of Pharmacy
* Virtual Library Pharmacy
* Virtuelle Fachbibliothek Pharmazie Arkivert 22. desember 2007 hos Wayback Machine.
* Danmarks Natur- og Lægevidenskabelige Bibliotek

|  |  |
| --- | --- |
| Oppslagsverk/autoritetsdata | Store medisinske leksikon **·** Store Danske Encyklopædi **·** Encyclopædia Britannica **·** Nationalencyklopedin **·** GND **·** LCCN **·** BNF **·** BNF (data) **·** HDS **·** NDL **·** NKC **·** NKC **·** BNE
 |
**Idiomacerinae** er i en liten gruppe av snutebiller. Både larver og voksne lever av pollen, de aller fleste artene på hannkongler av bartrær. Gruppen omfatter bare én kjent art.

Utseende
--------

Små (2 – 5 mm), avlange biller, mørke på farge. Oversiden er kledt med fine, utstående hår. **Hodet** er trukket frem til en mer eller mindre lang snute som ofte er noe utvidet mot spissen. Antennene er 11-leddete, perlekjedeformede, litt tykkere mot spissen, ikke knebøyde. De sitter festet på snuten, i den ytterste halvdelen. Fasettøynene er temmelig store, runde og utstående. **Brystskjoldet** (pronotum) er omtrent så langt som bredt, markert smalere enn dekkvingene, sett ovenfra avrundet firkantet. **Dekkvingene** er parallellsidige, med markerte «skuldre», kraftig punkterte, men uten tydelige punktrekker. **Beina** er middels lange, slanke, føttene er fire-leddete med det tredje leddet dypt delt i to fliker.

Levevis
-------

Av de 22 slektene de nålevende nemonychidene deles inn i, lever alle bortsett fra to på hannkongler (hannblomster) av ulike slags nakenfrøete planter (hovedsakelig bartrær), der de spiser pollen. De to unntakene er en slekt i den palearktiske sone som lever på pollen av urter i soleiefamilien, og en søramerikansk slekt som lever på sørbøk *(Nothofagus).* De øvrige artene på den nordlige halvkulen lever på furu-slekten (*Pinus*). På den sørlige halvkulen lever de fleste artene på slekten kransgraner *(Araucaria*), men det lever også noen arter på familien Podocarpaceae og på slekten *Agathis*. Alle de nakenfrøete plantene er såkalt primitive plantegrupper som har eksistert lenge og det er sannsynlig at de mange fossile artene hadde et lignende levevis. De utvokste larvene kryper ut av hannkonglen, faller til bakken, graver seg ned og forvandler seg til en puppe. Puppestadiet kan vare opptil 2 år.

Utbredelse
----------

Arten er endemisk for Ny-Caledonia.

Systematisk inndeling
---------------------

**Treliste**
* Ordenen biller, Coleoptera Linnaeus, 1758
	+ Underordenen Polyphaga Emery, 1886
		- Gruppen (infraorden) Cucujiformia Lameere, 1938
			* Overfamilien snutebiller, Curculionoidea Latreille, 1802
				+ Familien **barblomstsnutebiller, Nemonychidae** Bedel, 1883
					- Underfamilien Idiomacerinae Legalov, 2011 - Ny-Caledonia
						* Slekten *Idiomacer* Kuschel, 2011 - én art
							+ *Idiomacer basicornis* Kuschel, 2011

Referanser
----------

1. ↑  «Artsdatabankens artsopplysninger». Artsdatabanken. 16. oktober 2020. Besøkt 16. oktober 2020.
2. ↑  Kuschel, G. & Leschen, R.A.B. 2011. Phylogeny and taxonomy of the Rhinorhynchinae (Coleoptera: Nemonychidae). *Invertebrate systematics* 24(6): 573–615

Kilder
------

* Kuschel, G. 1983. *Past and present of the relict family Nemonychidae* (Coleoptera, Curculionoidea). *Geo Journal* 7: 499-504.
* Legalov, A.A. (2017) Contribution to the knowledge of the family Nemonychidae (Coleoptera) with descriptions of new taxa. *Ukrainian Journal of Ecology* 7(2): 64–87.

Eksterne lenker
---------------

*Cimberis attelaboides*:. *Nemonyx lepturoides*: 

* *Artikkelen er ikke koblet til Wikidata*
Missiltorpedobåten KNM «Gnist»
**Missiltorpedobåt** (**MTB**) er en betegnelse som ble tatt i bruk på 1970-tallet[] da missilvåpen ble tatt inn i det norske Sjøforsvaret. De første båtene som fikk missiler var kanonbåter av Storm-klassen (1965), da disse fikk montert våpensystemet Penguin rundt 1970. Missiltorpedobåtene fikk den militære forkortelsen MTB, som tidligere hadde betydningen motortorpedobåt. Hver båt fikk seks Penguin-missiler i tillegg til bestykningen med en 76 mm og en 40 mm Boforskanon.

Skjold-klassen er Sjøforsvarets missiltorpedobåter, selv om de strengt tatt ikke kan kalles det,[] siden de ikke skal være bestykket med torpedoer, men med missiler og kanon. «Missilkanonbåt» (MKB) ble foreslått som navn, men det ble til slutt bestemt at klassen skal benevnes «kystkorvetter».

Referanser
----------

1. ↑  Liten, men god marine. Forsvarsnett Arkivert 24. desember 2008 hos Wayback Machine.

Eksterne lenker
---------------

* Nettsidene til tidligere 22 MTB Skvadron (Arkivert)
Torghatten
Torget på kartet
**Torget** er ei øy sørvest i Brønnøy kommune i Nordland. Øya er en del av en kommune som driver mye med fiske. Torget ligger omtrent 16 km unna sentrum og øya er forbundet med fastlandet med Brønnøysundbrua. Den har et areal på 16,4 km² og 778 innbyggere (2001). På øya ligger den kjente fjellformasjonen Torghatten.

Torghatten er et populært turistmål hvor det i gjennomsnitt er omtrent 100 000 besøkende hvert år. Opp under Torghatten finnes en campingplass hvor turister kan leie hytter eller leie plass til campingvogner. Det finnes også en liten badeplass og en liten restaurant rett ved vannet. Tidligere var det en restaurant lengre unna badeplassen som ble hardt skadet i en storm. Mange turister fra blant annet Norge og Tyskland kommer til Torget.

Rett utenfor Torget er det mange små og store øyer og vær som man kan se fra Torghatthullet, blant annet Torværet og langt i det fjerne Sandværet. Mange av øyene eies privat og det er hus på noen få av øyene.

På Torget har det bodd folk i flere hundre år og derfor har det vært skole der. Det var en liten skole på 70-tallet som for mange år siden er lagt ned. Etter den ble lagt ned åpnet en ny og større skole, grendeskolen, som i dag bare brukes som grendehus og leies ut til fester og lignende.

For å komme seg fra sentrum og til Torget må man kjøre over en bro. Fra broen kan du se både de syv søstre og Torghatten.

Torget og Brønnøysund var et sted hvor flere tyske soldater kom under 2. Verdenskrig. Flere av de tyske soldatene bodde i værene rett utenfor Torget og på Torget under krigen.

Torghatten-ulykken var en flyulykke som inntraff den 6. mai 1988 da et norsk Widerøe-fly av typen Dash 7 (reg. LN-WFN) styrtet i Torghatten ved Brønnøysund under innflyving til Brønnøysund lufthavn, Brønnøy. Alle 36 ombord mistet livet, noe som gjør det til den dødligste ulykken med et Dash 7-fly.

Se også
-------

* Lekamøya

Kilder
------

* Torghatten camping
* Torghatten og andre trollfjell

|  |  |
| --- | --- |
| Oppslagsverk/autoritetsdata | GeoNames
 |
Et Alia Boeing 707 tilsvarende ulykkesflyet
**Flyulykken i Agadir** var et innleid Boeing 707 passasjerfly som søndag 3. august 1975 havarerte i et fjell under innflygning til Agadir Inezgane Airport, Marokko. Alle 188 passasjerer og mannskap ombord omkom i ulykken. Det var til da den dødeligste ulykken med en Boeing 707 og den dødeligste i Marokko.

Flyet
-----

Flyet, en 707 var eiet av Royal Jordanian og var innleid av det nasjonale flyselskapet i Marokko, Royal Air Maroc for å fly 181 marokkanske arbeidere og deres familier fra Frankrike hjem til jul. Det var tett tåke i området og flyet kom fra nordøst over Atlasfjellene. I det 707 gikk ned fra 8 000 meter mot rullebane 29 traff høyre vinge og den (ytre-høyre motor) toppen på en 730 meter åskam. En del av vingen løsnet og flyverne mistet kontrollen, og flyet havarerte i en ravine.

Redningsmannskaper fant vrakrester over et bredt område. Ødeleggelsene var så fullstendig at noe som var større enn 10 kvadratfot (0,93 m²) i størrelse sjelden ble funnet.

Årsaken til ulykken ble registrert som pilotfeil. Ikke å ha sikret seg kursveiledning før nedstigningen.

Referanser
----------

1. ↑  «Aviation Safety Network».
2. ↑  «188 dø i krasj på passasjerfly i Marokko» Arkivert 15. mai 2020 hos Wayback Machine..
Må ikke forveksles med postboks eller innleveringspostkasse.
Postkasser
Postkasser i boligblokk.
En **postkasse** er en kasse beregnet for midlertidig oppbevaring av brev eller aviser som postbudet kan levere. De er som oftest i metall som kobber, rustfrit stål, sink, messing eller solid plast som er festet godt til en vegg eller et solid stativ. Postkasser skal ha et navneskilt, slik at postbudet kan se hvem som bor i huset eller leiligheten. Ved utilstrekkelig merking av postkassen, kan posten bli returnert til avsender. Man er selv ansvarlig for kjøp, montering og vedlikehold av postkassen. Postkassens åpningslokk skal være 100–120 cm fra bakken, og skal kunne åpnes helt. Postkasser på postkassestativ bør plasseres i nummerordning med det laveste nummeret først.

Referanser
----------

1. 1 2  Plassering av postkassen. posten.no. Besøkt 3. mars 2013.

Eksterne lenker
---------------

* (en) Letter boxes – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica
 |
Demonstrasjon på Ballhausplatz i Wien for nyvalg, etter avsløringen av Ibiza-affæren.
**Ibiza-affæren** var en skandale i østerriksk politikk som hadde sitt utspring i hendelser på Ibiza i 2017. Daværende leder i partiet Heinz-Christian Strache og partifellen Johann Gudenus ble lokket i en felle på ferieøya Ibiza. Strache som var visekansler og partileder, tilbød i et opptak fra 2017 statlige kontakter til en utenlandsk kvinne som oppga å være en velstående, mulig sponsor til partiet. Hun opplyste å være niesen til en russisk oligark, men det hele var en falsk forestilling. Videoen ble offentliggjort i pressen i mai 2019.

Samtalen mellom Strache og kvinnen dreide seg blant annet om skjulte valgkampdonasjoner til FPÖ, overtakelse av avisen *Kronen Zeitung*, og mulighetene til å endre redaksjonen til fordel for FPÖ. De snakket om en mulig endring av det østerrikske mediesystemet i retning av ønskene til Ungarns statsminiser Viktor Orbán og mulighetene for å få partidonasjoner uten å involvere Rechnungshof, Østerrikes riksrevisjon. Alt dette skulle skje mot mulige gjenytelser fra FPÖ i form av statlige oppdrag, dersom partiet vant valget i 2017.

Strache og Gudenas måtte trekke seg fra sine politiske verv som følge av skandalen i 2019. Etter en kort overgangsregjering, ble regjeringen Brigitte Bierlein utnevnt i juni 2019, i påvente av et nytt valg til Nasjonalrådet høsten 2019.

Saken ble offentliggjort av *Der Spiegel* og *Süddeutsche Zeitung* 17. mai 2019. Strache ble i 2021 dømt til 15 måneders betinget fengsel for korrupsjon.

Referanser
----------

1. ↑   «'Ibiza affair' topples Austrian government, snap election announced», besøkt 20. mai 2019[Hentet fra Wikidata]
2. ↑  Kolberg, Marit (18. mai 2019). «Skandalevideo ryster østerriksk politikk». *NRK*. Besøkt 18. mai 2019.
3. ↑  red, ORF at/Agenturen (18. mai 2019). «Nach Video-Affäre: Strache erklärt Rücktritt». *news.ORF.at* **(tysk)**. Besøkt 18. mai 2019.
4. ↑  red, ORF at/Agenturen (18. mai 2019). «„Ibiza-Video": Strache erklärt Rücktritt». *news.ORF.at* **(tysk)**. Besøkt 18. mai 2019.
5. ↑  Germany, Süddeutsche de GmbH, Munich. «Strache-Video - Österreich: Was das Strache-Video so brisant macht - Politik». *Süddeutsche.de* **(tysk)**. Besøkt 18. mai 2019.
6. ↑  SPIEGEL, DER. «Prozess in Wien: Gericht spricht Strache der Bestechlichkeit schuldig». *www.spiegel.de* **(tysk)**. Besøkt 28. august 2021.
For Hui øst i Færder kommune, se Store Hui og Lille Hui.

**Hui** (også kalt **Hudøy** eller **Hudø**) er ei øy i Tønsbergfjorden vest i Færder kommune. Hui er på rundt 1 400 mål og har en flott natur med svaberg, knauser og knatter og uberørt skog.

Hui er en av øyene i Færders og Tjømes skjærgård som tidligere hadde fast bosetning, men øya har vært ubebodd siden 1985. Rundt 1900 bodde det omkring 150 mennesker der. De fleste levde av en kombinasjon av jordbruk, fiske og skipsfart.[]

Øya eies av Oslo kommune, og er mest kjent for sine feriekolonier eller sommerleirer for skolebarn fra byen. Feriekolonidriften begynte på Hudøy i 1916. Feriekoloniene ble tidligere drevet direkte av Oslo kommune, men fra 1991 har kommunen samarbeidet med Kirkens bymisjon gjennom Stiftelsen Hudøy. Hudøy har i dag 59 bygninger fordelt på 11 leirsteder.

Foreldre ved Refstad skole i Oslo, arrangerer hvert år en tur for alle skolens elever, som går over 4 dager i juni måned. Grorud skole og Lutvann skole har tur dit annet hvert år.

Forfatteren Alf Larsen (1885-1967) kom fra Hudø. Aasmund Brynildsen (1917-1974) som kom fra Tjøme, utgav i 1974 memoarboka *Hudø. Bilder fra en barndom* med illustrasjoner av grafikeren Hans Gerhard Sørensen (1923-1999).

|  |
| --- |
| Hui opptegna av løytnant O. Rye 1812. Langvika til høyre.  Kart: Kartverket: Grevskapsmålinger 9D2 14, Vestfold, 1812  |

Referanser
----------

1. ↑  «Hui». *Faktaark*. Kartverket. Besøkt 12. oktober 2016.
2. ↑  Hui på Norgeskart.no fra Statens kartverk

Eksterne lenker
---------------

* Stiftelsen Hudøy
* Oslo kommunes feriekolonidrift
* Refstad skoles tur til Hudøy
* Løren skoles tur til Hudøy

|  |  |
| --- | --- |
| Oppslagsverk/autoritetsdata | LCCN **·** Sentralt stedsnavnregister
 |
Kø utenfor Bislett Stadion 31. mars 2014
**Uroens bokhandel** var et litteraturformidlingstiltak i form av en pop up-bokhandel som kun solgte én bok, *Uroens bok* av den portugisiske forfatteren Fernando Pessoa.

Initiativtaker, Christian Kjelstrup, drev bokhandelen i et lokale i Thereses gate i Oslo fra 26. mars til 2. april 2014. Litteraturstuntet, som også inkluderte en større mønstring av Pessoa-interesserte på Bislett Stadion, fikk bred medieomtale i Norge og Portugal og førte til at *Uroens bok* gikk fra et relativt begrenset publikum til å bli en norsk bestselger.[]

Senere åpnet Kjelstrup Uroens bokhandel under Litteraturfestivalen på Lillehammer 22. til 24. mai 2014 og i Lisboa 2. til 6. juli samme år. Inntektene fra boksalget i Lisboa ble donert til en videregående skole i den portugisiske byen Barcelos, der Kjelstrup organiserte en stilkonkurranse. Mange hundre elever leste Ibsen og Hamsun på portugisisk og skrev stil om dem. Vinnerne, fire elever, fikk en reise til Norge.[]

4. juni 2014 mottok Kjelstrup bokbransjens egen pris, «Gullboken», i kategorien «Årets markeds- og formidlingstiltak».

5.–6. november åpnet Uroens bokhandel i Longyearbyen, som fra før av ikke har noen bokhandel, og kunne derfor med en viss rett kalle seg «verdens nordligste bokhandel». Kjelstrup solgte 100 av 100 medbragte eksemplarer av *Uroens bok*, dvs. til ca. hver tjuende innbygger i byen.[]

Ut av Uroens bokhandel sprang også Fiolinanes bokhandel og Uroens kokebokhandel.

Referanser
----------

1. ↑  Tom Stalsberg (29. mars 2014). «Litteraturens geriljaleder. Livet er for kort til å ikke være ad hoc og det gjør Christian Kjelstrup i "Uroens bokhandel" noe med.» **(norsk)**. Besøkt 30. september 2014.
2. ↑  «Gull til Uroens Bokhandel» **(norsk)**. Bok365.no. 5. juni 2014. Besøkt 30. september 2014.
3. ↑  «Årets gullbøker 2014 Vi gratulerer vinnerne av Gullboken 2014!» **(norsk)**. Bokhandlerforeningen og Den norske Forleggerforeningen. 5. juni 2014. Arkivert fra originalen 6. oktober 2014. Besøkt 30. september 2014. «*Årets markeds- eller formidlingstiltak: Uroens bokhandel*»

Eksterne lenker
---------------

* Om Uroens bokhandel på Forfatterforeningens hjemmeside
* Dagens Næringsliv: Uroens profet
* Svalbardposten: Pessoa inntar Svalbard
* Uroens bokhandel gir bort penger til portugisisk skole
* NRK: Uroens kokebokhandel, intervju
***Half-Life 2: Lost Coast*** er en tilleggspakke til førstepersonsskytespillet *Half-Life 2* utviklet av Valve Corporation. Det skulle egentlig være inkludert i *Half-Life 2*, mellom kapitlene *Highway 17* og *Sandtraps*, men ble utelatt. Likevel har det blitt med som en bonus på forskjellige Valve-pakker, for eksempel *Half-Life 2: Game of the Year Edition*.

Handling
--------

I *Half-Life 2: Lost Coast* begynner man ved en strand i skyggen av en kirke på toppen av en klippe. En eldre mann, som har fått kallenavnet The Fisherman, forteller at man skal avkoble en kanon i kirken som skyter raketter inneholdende Headcrabs. Mens man klatrer oppover klippen mot kirken, møter man på flere Combine Soldiers, og når man kommer seg opp og får slått av maskinen, blir en alarm satt på og et Combine Gunship dukker opp. Etter at man har skutt ned dette skipet, kommer man tilbake man til fiskeren.

Grafikk
-------

Lost Coast skulle være en demonstrasjon for de nye HDR-lyseffektene som Valve hadde utviklet. Spillet hadde også generelt høyere grafikk enn *Half-Life 2* og teksturer med høyere oppløsning. Dessuten var den ene skikkelsen inkludert i spillet, The Fisherman, dobbelt så detaljrik som figurene i *Half-Life 2*. Teknologien fra *Half-Life 2: Lost Coast* ble tatt i bruk i *Half-Life 2: Episode 2*, *Portal* og *Team Fortress 2*.

Eksterne lenker
---------------

* Kort om Half-Life 2: Lost Coast på steampowered.com

| * v
* d
* r
Valve Corporation |
| --- |
| GoldSrc | 
* *Half-Life*
* *Half-Life: Opposing Force*
* *Half-Life: Blue Shift*
* *Half-Life: Decay*
* *Counter-Strike*
* *Counter-Strike: Condition Zero*
* *Day of Defeat*
* *Team Fortress Classic*

 | Valve |
| Source | 
* *Half-Life 2*
* *Half-Life 2: Lost Coast*
* *Half-Life 2: Episode One*
* *Half-Life 2: Episode Two*
* *Counter-Strike: Source*
* *Day of Defeat: Source*
* *Team Fortress 2*
* *Left 4 Dead*
* *Left 4 Dead 2*
* Portal
* Portal 2
* *Alien Swarm*

 |
| Nøkkelpersoner | 
* Gabe Newell
* Mike Harrington

 |

Portal: Videospill
Denne artikkelen omhandler materialet.  For farvestoffene, se melanin.

Kjemisk struktur
Mærkning af produkter fremstillet i Melamin.
**Melamin** (ikke å forveksle med melanin) er et polymer som fremstilles syntetisk og brukes til en rekke formål. Melaminets viktigste anvendelse er i produksjon av melaminplast. Men melamin anvendes også for eksempel som vannavstøtende middel i sedler. Melaminet er svært lite løselig i vann. Det er en organisk base med den kjemiske formelen C3H6N6. 

Stoffet ble første gang fremstilt syntetisk av den tyske kjemikeren Justus von Liebig i 1834. Den første, kommersielle produksjon fant sted i 1930, og ettersom man fant stadig flere bruksfelter, økte produksjonen raskt. Betydelige produsenter er selskaper som BASF, DSM Melamin, Agrolinz Melamine International GmbH (AMI) og Zakłady Azotowe Puławy (ZAP). For det europeiske marked er import fra Asia, særlig fra Folkerepublikken Kina, blitt stadig viktigere på 2000-tallet. 

Melaminplast tilvirkes ved kjemisk reaksjon mellom melamin og formaldehyd, og er en hard, herdet plast som benyttes for eksempel til plasttallerkener, plastkopper, plastskåler og i laminater som respatex til bordplater, kjøkkenluker og benkeplater.

Substansen ble alminnelig kjent gjennom en melkepulverskandale i Kina i september 2008. Nesten 13 000 spedbarn havnet på sykehus etter å ha inntatt melk av melkepulver tilsatt melamin for å maskere utvanning. Av det store antallet skal rundt 100 ha utviklet alvorlige symptomer og fire være døde av nyresvikt.

Melamin er ikke brennbart. Melamin smelter og dekomponerer ved 345 °C. Melamin brukes som flammehemmer i plastmaterialer fordi den frigir nitrogen ved høy temperatur som kveler brann.

* Servise av melaminServise av melamin

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica
 |
*Se også: bombe* hummam er god til å bombe

**Bomber** er et tungrockband fra Trondheim. Låtskriver og hovedaktør er Erlend Havdal. Bandet hadde sitt utspring fra punkbandet Hobbits. Medlemmene i bandet kommer fra Nord-Trøndelag, og inspirasjon kommer blant annet fra Turboneger, Iron Maiden, Soundgarden, Judas Priest og Kyuss.

* Trommer – Jan Egil Olsen
* Gitar – Vegard B. Havdal
* Vokal og bass – Erlend B. Havdal

Vinylutgaven av O Brave Adventurer kom ut i et begrenset antall på 200 stk. O Brave Adventurer ble innspilt i Trondheim i løpet av 2001. Pressen sa følgende om utgivelsen: 

"The more I listen to this record, the more gems appear."
Natt og Dag[]

"a good start, I’m looking forward to hearing the continuation."
Monster magazine[]

"especially on "Cry For The Dying Men" and "Surprise Antichrist", Bomber has managed to make stylish and
melodic rock, not without folk elements...they have extraordinary talents"
Addresseavisen[]

Diskografi
----------

* 2001, *O brave adventurer* (CD & Vinyl) Label:35g Records

Eksterne lenker
---------------

* (en) Bomber på Discogs Rediger på Wikidata

* (en) Bomber på MusicBrainz Rediger på Wikidata
* (no) Side om bandet på rockeweb.com

|  |  |
| --- | --- |
| Oppslagsverk/autoritetsdata | BIBSYS **·** MusicBrainz **·** Discogs
 |
***Mad Max: Fury Road*** er en australsk-amerikansk action- og eventyrfilm fra 2015. Regi er ved George Miller. Hovedrollene spilles av Tom Hardy og Charlize Theron. Filmen er den fjerde i *Mad Max*-rekken, etter *Mad Max* (1979), *Mad Max 2* (1981) og *Mad Max etter Thunderdome* (1985).

Handlingsreferat
----------------

I fremtiden har jordkloden blitt en ødemark, og all menneskenes sivilisasjon har kollapset fullstendig som et resultat av blodige konflikter og stadig minkende ressurser. Max Rockatansky (spilt av Tom Hardy) er en overlevende som ofte blir hjemsøkt av visjoner om døde mennesker. Han blir tatt til fange av War Boys, soldatene til den tyranniske lederen Immortan Joe. 

I mellomtiden blir Imperator Furiosa, en av Joes nestkommanderende, sendt i sin pansrede "War Rig" for å få tak i mer drivstoff og ammunisjon. Men Joe innser snart at hans fem koner - kvinner han har valgt til å føde hans barn - har forsvunnet sammen med Furiosa. Furiosa kjører inn i en sandstorm og kommer seg unna forfølgerne. Max kommer seg løs, og slår seg sammen med Furiosa og Joes fem koner: Capable, Cheedo, Toast, Dag og Splendid Angharad, som er høygravid med Joes barn. Men gruppen må snart møte Joe og hans styrker i kamp, hvor mange av Joes styrker blir drept og Furiosa hardt såret.

Rolleliste
----------

* Tom Hardy som Max Rockatansky
* Charlize Theron som Imperator [sic] Furiosa
* Nicholas Hoult som Nux
* Rosie Huntington-Whiteley som Splendid
* Zoë Kravitz som Toast
* Riley Keough som Capable
* Nathan Jones som Rictus Erectus
* Hugh Keays-Byrne som Immortan Joe
* Abbey Lee som The Dag

Eksterne lenker
---------------

* (en) Offisielt nettsted Rediger på Wikidata

* (en) Mad Max: Fury Road – kategori av bilder, video eller lyd på Commons Rediger på Wikidata
* (en) *Mad Max: Fury Road* på Internet Movie Database Rediger på Wikidata

* (sv) *Mad Max: Fury Road* i Svensk Filmdatabas Rediger på Wikidata

* (da) *Mad Max: Fury Road* i Danmark Nationale Filminstitut Rediger på Wikidata

* (en) *Mad Max: Fury Road* på AllMovie Rediger på Wikidata

* (fr) *Mad Max: Fury Road* på Allociné Rediger på Wikidata

* (nl) *Mad Max: Fury Road* på MovieMeter Rediger på Wikidata

* (en) *Mad Max: Fury Road* på Turner Classic Movies Rediger på Wikidata

* (en) *Mad Max: Fury Road* på American Film Institute Rediger på Wikidata

* (en) *Mad Max: Fury Road* på Rotten Tomatoes Rediger på Wikidata

* (en) *Mad Max: Fury Road* på Metacritic Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** BBC Things
 |